Τρίτη σήμερα…Έχουμε ιστορία!!Την πεθυμήσατε;;Εγώ πολύ!!!

Ας μη χάνουμε λοιπόν χρόνο…

Σήμερα αλλάζουν οι ρόλοι μας….

Τι εννοώ; Θα γίνετε εσείς οι δάσκαλοι κι εγώ η μαθήτρια!!

Θα πάρετε το βιβλίο της ιστορίας και θα το ανοίξετε στη σελίδα 80, κεφάλαιο 27 «Η καθημερινή ζωή στην ύπαιθρο στα χρόνια των Ισαύρων και των Μακεδόνων». Θα διαβάσετε τις σελ. 80 και 81, όσες φορές χρειαστεί, μέχρι να καταλάβετε πολύ καλά τι λέει το μάθημα. Στη συνέχεια, θα εντοπίσετε τα βασικά στοιχεία του κειμένου, θα τα υπογραμμίσετε και θα κάνετε την παρουσίαση του μαθήματος **απέξω**, σαν να είστε εγώ!!

Όταν είστε σίγουροι για τον εαυτό σας και έχετε τελειοποιήσει την παρουσίαση σας, θα τη βιντεοσκοπήσετε ή θα την ηχογραφήσετε και θα μου τη στείλετε.

Αν για κάποιο λόγο δε θέλετε να τραβήξετε βίντεο ή δυσκολεύεστε να μου το στείλετε, την παρουσίαση του κεφαλαίου θα την κάνετε στους γονείς σας!!!

Στην παρουσίαση μπορείτε να χρησιμοποιήσετε ό, τι θέλετε, όπως κάνω κι εγώ στην τάξη!!

Περιμένω αντιδράσεις κι εντυπώσεις, ακόμα και χωρίς βίντεο!

Και η διασκέδαση συνεχίζεται!

Β.Μ. Γλώσσας, σελ. 75 και 76, Ανάγνωση!!σελ. 77, ασκ.1.

Το κείμενο αναφέρεται στα επιτραπέζια παιχνίδια κι εσείς θα πρέπει μέχρι την Παρασκευή 1/5 να έχετε κατασκευάσει το δικό σας επιτραπέζιο παιχνίδι και να μου το παρουσιάσετε.

Το παιχνίδι σας θα πρέπει ΥΠΟΧΡΕΩΤΙΚΑ να έχει όνομα, σαφείς οδηγίες για το πώς παίζεται, ταμπλό, πιόνια και ζάρι. Επίσης, ΜΗΝ ΞΕΧΑΣΕΤΕ να αναφέρετε σε ποιες ηλικίες απευθύνεται το παιχνίδι, πόσοι μπορούν να το παίξουν και ποιος είναι ο σκοπός του!!!

Και αυτή την παρουσίαση θα την προτιμούσα σε βίντεο. Αν όμως για κάποιο λόγο δε θέλετε ή δεν μπορείτε να στείλετε βίντεο, ή να την ηχογραφήσετε, θα μου στείλετε φωτογραφίες και κείμενο που να περιγράφει όλα τα παραπάνω!!!!